# דין סטוקוול

רוברט דין סטוקוול
Dean Stockwell| דין סטוקוול, 1965 |
| דין סטוקוול, 1965 |
|
לידה |
5 במרץ 1936 לוס אנג'לס, קליפורניה, ארצות הברית |
|
פטירה |
7 בנובמבר 2021 (בגיל 85) ראנצ'וס דה טאוס , ניו מקסיקו, ארצות הברית |
|
שם לידה | Robert Dean Stockwell  |
|
שם במה |
דין סטוקוול |
|
מדינה |
ארצות הברית  |
|
השכלה |
אולפן השחקנים  |
|
תקופת פעילות |
1945–2021 (כ־76 שנים)  |
|
בת זוג | מילי פרקינס (1960–1962 (כשנתיים))  |
|
מספר ילדים |
2  |
|
פרסים והוקרה |
כוכב בשדרת הכוכבים בהוליווד  |
|
www.stockwellart.com |
| **פרופיל ב-IMDb** |

**רוברט דין סטוקוול** (באנגלית: **Robert Dean Stockwell**;‏ נולד ב-5 במרץ 1936 – 7 בנובמבר 2021) היה שחקן קולנוע אמריקאי, זוכה פרס גלובוס הזהב על תפקידו בסדרה "זינוק לאתמול". היה מועמד פרס אוסקר לשחקן המשנה הטוב ביותר על תפקידו בסרט "נשואה למאפיה".

## ביוגרפיה

סטוקוול נולד בשכונת צפון הוליווד בלוס אנג'לס, בנם של השחקנים אליזבת והארי סטוקוול.
אחיו של שחקן הקולנוע גיא סטוקוול .

## קריירה מקצועית

### שחקן

סטוקוול החל להשתתף בסרטים הוליוודיים כבר מגיל קטן, סרטו הראשון היה "עמק החרוץ" בו שיחק את פולי, בנו הקטן של פול סקוט (גרגורי פק). באותה שנה שיחק בקומדיה המוזיקלית "הרימו עוגן" שם גילם את הילד דונלד מרטין. שיחק בהיותו ילד גם בדרמות "השנים הירוקות", "מים עמוקים", זכה ב-1947, בפרס גלובוס הזהב במועמדות מיוחדת לשחקן-ילד הטוב ביותר על תפקידו בסרטו של איליה קאזאן "הסכם ג'נטלמני" וגילם את הילד פיטר בעל השיער הירוק בסרט "הנער בעל השיער הירוק".
סטוקוול חלק ב-1959 את זכייתו בפרס השחקן הטוב ביותר של "פסטיבל קאן" עם עמיתיו לסרט "כפייה" אורסון ולס וברדפורד דילמן, את ההישג שיחזר סטוקוול בשנת 1962, על הופעתו בסרטו של סידני לומט "מסע ארוך אל תוך הלילה" את הפרס חלק הפעם עם רלף ריצ'רדסון וג'ייסון רוברדס.

ב-1960, הופיע סטוקוול בתור פול מורל בדרמה הספרותית הבריטית "בנים ואוהבים" והיה מועמד לפרס גלובוס הזהב לשחקן הטוב ביותר בתפקיד דרמטי.
ב-1984, גילם סטוקוול את הרופא ד"ר וולינגטון יואה ביצירה הבדיונית בבימויו של דייוויד לינץ', "חולית". באותה שנה שיחק בתור וולט הנדרסון בדרמת המסע של וים ונדרס "פריז, טקסס".
את תפקידו הביזארי ביותר בקריירה שלו, עשה ביצירת מופת נוספת ואלימה במיוחד של דייוויד לינץ' "קטיפה כחולה" בדמותו של בן, סוחר הסמים המתוחכם ושותפו לפשע של המאפיונר הסאדיסט פרנק בות' (דניס הופר).
ב-1987, השתתף בסרט השני בסדרת סרטי "השוטר מבברלי הילס" בתור צ'ארלס קיין עוזרו של מקסוול דנט ובדרמה הפוליטית של פרנסיס פורד קופולה "גן השיש" בתור קפטן הומר תומאס.

ב-1988, היה סטוקוול מועמד לפרס אוסקר לשחקן המשנה הטוב ביותר על תפקידו בתור ראש המאפיה טוני "הנמר" רוסו בקומדיית הפשע של ג'ונתן דמי "נשואה למאפייה". בנוסף שיחק בסרטו של פרנסיס פורד קופולה "טאקר, האיש והחלום".
ב-1989 זכה להצלחה בזכות התפקיד הראשי שקיבל בסדרת הדרמה הבדיונית "זינוק לאתמול", בסדרה גילם את האדמירל אל קאלאויצ'י במשך חמש עונות וזכה בפרס גלובוס הזהב ובארבע מועמדויות לפרס אמי.
ב-1992 שיחק את אנדי סיבלה בקומדיה השחורה של רוברט אלטמן "שחקן", ב-1997 את מזכיר ההגנה של ארצות הברית וולטר דין במותחן האסונות "אייר פורס 1" ואת השופט הרווי הייל בעיבוד של פרנסיס פורד קופולה לספרו של ג'ון גרישם "מוריד הגשם".
ב-2004 השתתף בסאטירה הצבאית "חייל מצטיין" בתור גנרל לאנקאסטר ובתור מארק בסרט "המועמד ממנצ'וריה" המבוסס על ספר המתח "השליח ממנצ'וריה".
בין השנים 2003–2009 גילם סטוקוול את דמות האח קאביל / מספר 1 בסדרת המדע הבדיוני בטלסטאר גלקטיקה.

ב-2013 שיחק בסרט "מקס רוז", לצד ג'רי לואיס, שהיה הסרט האחרון שבו לואיס הופיע בתפקיד ראשי לפני מותו.

### במאי

ב-1982, ביים סטוקוול את סרטו היחיד כבמאי, הקומדיה Human Highway, יחד עם חברו המוזיקאי ניל יאנג, ושניהם כיכבו בסרט.

### פרישה

ב-2015, בתום 70 שנות קריירה, פרש סטוקוול מעולם המשחק.

## חיים אישיים

סטוקוול התחתן ב-1960 עם שחקנית הקולנוע מילי פרקינס, הזוג התגרש לאחר שנתיים.
ב-1981 התחתן עם ג'וי מארצ'נקו איתה גידל את שני ילדיהם, עד שהתגרשו בשנת 2004.

נפטר ב-7 בנובמבר 2021.

## פרסים והוקרה

סטוקוול היה מועמד מספר פעמים לפרסים בתחום הקולנוע, ואף זכה, מתוכם:

* 1947, פרס גלובוס הזהב במועמדות מיוחדת לשחקן-ילד הטוב ביותר
* 1959, פרס השחקן הטוב ביותר של "פסטיבל קאן" בשותפות
* 1962, פרס השחקן הטוב ביותר של "פסטיבל קאן" בשותפות
* פרס גלובוס הזהב על סדרת הדרמה "זינוק לאתמול"
* 1988,מועמדות לאוסקר על תפקידו בקומדיית הפשע "נשואה למאפיה"
* כוכב בשדרת הכוכבים של הוליווד

## פילמוגרפיה נבחרת

דין סטוקוול בסרט "כוכבים בכתר שלי", 1950

* עמק החרוץ (1945)
* הרימו עוגן (1945)
* השנים הירוקות (1946)
* שיר של איש רזה (1947)
* הסכם ג'נטלמני (1947)
* הנער בעל השיער הירוק (1949)
* כוכבים בכתר שלי (1950)
* קים (1950)
* שנים חסרות הזהירות (1957)
* כפייה (1959)
* בנים ואוהבים (סרט, 1960) (1960)
* מסע ארוך אל תוך הלילה (1962)
* Psych Out ‏ (1968)
* אימת דנוויץ' (1970)
* הסרט האחרון (1971)
* נתיבים (1977)
* אלסינו והקונדור (1982)
* איש בעל העדשה הקטלנית (1982)
* פריז, טקסס (1984)
* חולית (1984)
* האגדה על בילי ג'ין (1985)
* לחיות ולמות בלוס אנג'לס (1985)
* קטיפה כחולה (1986)
* גן השיש (1987)
* השוטר מבוורלי הילס 2 (1987)
* טאקר: האיש והחלום (1988)
* נשואה למאפיה (1988)
* מלכודת אש (1990)
* השחקן (1992)
* נשמות עירומות (1995)
* הגבר הלא נכון (1996)
* לחיות בצל הסכנה (1997)
* צוות ללא שליטה (1997)
* אייר פורס 1 (1997)
* מוריד הגשם (1997)
* מעברים (1999)
* באטמן הדור הבא שובו של הג'וקר (2000)
* סי קיו (2001)
* חייל מצטיין (2001)
* המועמד ממנצ'וריה (2004)
* העסקה (2006)
* ילדי האלוהים (2013)
* מקס רוז (2013)
* *Entertainment*‏ (2015)

### טלוויזיה

* מה עשתה קייטי (1999) - סרט טלוויזיה
* מדונה: התמימות אבדה (1994) - סרט טלוויזיה של FOX
* *The Nanny Express* ‏(2008) - סרט טלוויזיה של הולמרק

## קישורים חיצוניים

 מדיה וקבצים בנושא **דין סטוקוול** בוויקישיתוף
* אתר האינטרנט הרשמי של דין סטוקוול

* דין סטוקוול, במסד הנתונים הקולנועיים IMDb (באנגלית)

* דין סטוקוול, באתר "אידיבי", מאגר הידע העברי לקולנוע ישראלי ועולמי

* דין סטוקוול, באתר AllMovie (באנגלית)

* דין סטוקוול, באתר Rotten Tomatoes (באנגלית)

* דין סטוקוול, במסד הנתונים הקולנועיים KinoPoisk (ברוסית)

* דין סטוקוול, באתר MusicBrainz (באנגלית)

* דין סטוקוול, באתר Discogs (באנגלית)
* דין סטוקוול, באתר "Find a Grave" (באנגלית)

## הערות שוליים